CELEX: 62018CN0649
Language: el
Date: 2018-10-15 00:00:00
Title: Υπόθεση C-649/18: Αίτηση προδικαστικής αποφάσεως την οποία υπέβαλε το cour d’appel de Paris (Γαλλία) στις 15 Οκτωβρίου 2018 — A κατά Daniel B, UD, AFP, B, L

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/15
            
         
      Αίτηση προδικαστικής αποφάσεως την οποία υπέβαλε το cour d’appel de Paris (Γαλλία) στις 15 Οκτωβρίου 2018 — A κατά Daniel B, UD, AFP, B, L
      (Υπόθεση C-649/18)
      (2019/C 4/20)
      Γλώσσα διαδικασίας: η γαλλική
      
         Αιτούν δικαστήριο
      
      Cour d'appel de Paris
      
         Διάδικοι στην υπόθεση της κύριας δίκης
      
      
         Αιτούσα: A
      
         Καθών: Daniel B, UD, AFP, B, L
      
         Προδικαστικό ερώτημα
      
      Ζητείται από το Δικαστήριο να αποφανθεί εάν η ευρωπαϊκή νομοθεσία και συγκεκριμένα
      
                  —
               
               
                  το άρθρο 34 ΣΛΕΕ,
               
            
                  —
               
               
                  οι διατάξεις του άρθρου 85δ της οδηγίας (όπως τροποποιήθηκε) 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (1),
               
            
                  —
               
               
                  η ρήτρα για την εσωτερική αγορά του άρθρου 3 της οδηγίας 2000/31/ΕΚ του Ευρωπαϊκού Κοινοβουλίου και του Συμβουλίου της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου (2), στην εσωτερική αγορά,
               
            επιτρέπουν σε κράτος μέλος της Ένωσης να επιβάλλει εντός της επικράτειάς του σε φαρμακοποιούς προερχόμενους από άλλο κράτος μέλος της Ένωσης, συγκεκριμένους κανόνες σχετικά με:
      
                  —
               
               
                  την απαγόρευση προσελκύσεως πελατών με διαδικασίες και μέσα τα οποία κρίνεται ότι δεν συνάδουν με την αξιοπρέπεια του επαγγέλματος, κατά την έννοια του άρθρου R 4235-22 του γαλλικού κώδικα δημόσιας υγείας·
               
            
                  —
               
               
                  την απαγόρευση παροτρύνσεως των ασθενών σε κατάχρηση φαρμάκων, κατά την έννοια του άρθρου R 4235-64 του γαλλικού κώδικα δημόσιας υγείας·
               
            
                  —
               
               
                  την υποχρέωση τηρήσεως βέλτιστων πρακτικών χορηγήσεως φαρμάκων, όπως ορίζονται από δημόσια αρχή του κράτους μέλους, κατά τις οποίες επιβάλλεται η συμπερίληψη ερωτηματολογίου σχετικά με την υγεία στη διαδικασία παραγγελίας φαρμάκων μέσω διαδικτύου και η απαγόρευση χρησιμοποιήσεως επ’ αμοιβή υπηρεσίας αντιστοιχίσεως λέξεων-κλειδιών, κατά την έννοια του ισχύοντος διατάγματος της 28ης Νοεμβρίου 2016 του (γαλλικού) υπουργείου κοινωνικών υποθέσεων και υγείας.
               
            
         (1)  EE L 311, σ. 67.
      
         (2)  Οδηγία 2000/31/ΕΚ του Ευρωπαϊκού Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο») (EE L 178, σ. 1).